La biblioteca de la Cova Gran de Paterna obri 24 hores per als exàmens finals
11/05/2018

# La biblioteca de la Cova Gran de Paterna obri 24 hores per als exàmens finals

[![La biblioteca de la Cova Gran de Paterna obri 24 hores per als exàmens finals](/images/noticias/2018/05/biblio-24-gr.jpg)](/images/noticias/2018/05/biblio-24-gr.jpg)

11.05.2018

Des de les 8:00 hores del 14 de maig fins a les 22:00 hores del 6 de juliol, la biblioteca romandrà oberta de manera ininterrompuda

La biblioteca de la Cova Gran de Paterna obrirà ininterrompudament les 24 hores del dia, set dies a la setmana des de les 8:00 hores del 14 de maig a les 22:00 hores del 6 de juliol per a facilitar l'estudi dels exàmens finals dels paterners i paterneres.

Així l'anunciat la regidora de Cultura, Paqui Periche que ha explicat que “_des de l'actual equip de govern, sempre hem apostat per acostar les biblioteques als veïns i veïnes, modernitzant les seues instal·lacions amb wifi gratuït, realitzant activitats de promoció lectora i adaptant els seus horaris per a satisfer les necessitats dels usuaris, com en el cas dels estudiants durant les èpoques d'exàmens_”.

I en aqueix sentit, la regidora ha recordat que “_entre totes aquestes iniciatives està també la creació d'un catàleg bibliogràfic d'àmbit acadèmic, realitzat en col·laboració amb els centres escolars, que inclou més de 300 llibres tant curriculars com de suport escolar a la disposició dels joves per a preparar els seus exàmens_”.

A més la regidora també ha destacat el gran acolliment que té aquesta iniciativa entre els estudiants, “_solament l'any passat més de 17.471 persones es van beneficiar del servei durant la temporada d'exàmens finals_“.

Finalment, i amb l'objectiu de mantenir el funcionament correcte de la biblioteca, durant el servei extraordinari, es reforçarà el personal de consergeria per a atendre de manera permanent l'afluència d'usuaris.